Custer's Revenge

'''''Custer's Revenge*** ( ***La Venĝo de Custer***), ankaŭ konata kiel ***Mystique Presents Swedish Erotica: Custer's Revenge'''*, estas erotika agada videoludo publikigita de American Multiple Industries por Atari 2600, unue eldonita en novembro 1982. La ludo fariĝis famaĉa pro sia celo : seksperforti indiĝenan amerikaninon, kiu estas ligita al stango.

La ĉefa ludanta rolulo estas bazita sur leŭtenanto kolonelo kaj generalmajoro George Armstrong Custer, fama usona kavaleria komandanto plej konata pro sia granda malvenko kaj morto okaze de la batalo de Little Bighorn.

Post la kristnaska sezono de 1982, la rajtoj pri la ludoj de American Multiple Industries, inkluzive de *Custer's Revenge*, estis venditaj al la plenkreska videoludentrepreno PlayAround.

thumb|left|250px|Ekzemplo de ludado en *Custer's Revenge*
*Custer's Revenge* rapide akiris fifamecon post sia eldono. Vendita en sigelita pakaĵo etikedita "NE VENDU AL NEPLENAĜULOJ" kaj kontraŭ $49.95, ĝi do agnoskis ke infanoj tamen povus vidi la ludon. La ludo-prezento asertis, "*se la infanoj kaptos vin kaj demandos, diru al ili ke Custer kaj la virgulino nur dancas*." La kreintoj decidis antaŭmontri la ludon al grupoj de virinoj kaj indiĝenaj usonanoj, ago kiun multaj opiniis kiel publikrilata truko.

Grupoj pri virinaj rajtoj kritikis la ludon kiel "*degradanta, ofenda kaj frapa deklaro de rasismo kaj seksismo [...] Ni ne povas ignori ajnan kompanion kiu tiel evidente prezentas agojn de perforto kontraŭ virinoj kiel formon de distro*." Indiĝenaj usonanoj ankaŭ protestis kontraŭ la ludo, kun la plenuma direktoro de la Talsa Indiĝena Amerika Koalicio dirante, ke "*ĝi estas tre degradanta al la indiana virino kiel ankaŭ al ĉiuj virinoj ĝenerale*," kaj "*estas neniu alia maniero kiel ni povas interpreti ĝin krom kiel rasa insulto*." Aliaj grupoj kiuj kontraŭis la ludon inkluzivis la Nacian Asocion por la Plibonigo de Koloruloj kaj la Kristanan Asocion de Junaj Virinoj. La prezidanto de American Multiple Industries, Stuart Keston, respondis al kritikoj pri la ludo dirante : "*estas seksa ago, sed ĝi ne estas perforto. Ĝi neniam estis*."

La kantono Los-Anĝeleso voĉdonis 3–1 por malpermesi *Custer's Revenge* kune kun aliaj plenkreskulaj videoludoj fare de American Multiple Industries : *Bachelor Party* kaj *Beat 'Em & Eat 'Em*. La Kantono Suffolk (Nov-Jorkio) voĉdonis malpermesi ĉiujn "X-taksitajn" ludojn ene de sia jurisdikcio. Poste, Multiple Industries prezentis $11-milionan proceson kontraŭ la kantono Suffolk kaj pli specife leĝofara membro Philip Nolan "*pro rezolucio aŭtoriganta la distriktan oficulon agi por haltigi vendojn kaj distribuadon*" de la ludo. Oklahomurbo (Oklahomo), hejmo de granda indiĝena loĝantaro, ankaŭ unuanime pasigis rezolucion kondamnantan la ludon kiel "*malplaĉa*" kaj "*ne en la plej bonaj interesoj de la komunumo*". Kvankam konsilisto Bob McCoy kaj urba advokato Walter Powell serĉis bloki distribuadon ene de la urbo, kaj Multiple Industries provizore haltigis distribuadon tie, la ludo neniam estis oficiale malpermesita en Oklahomurbo kiel foje erare raportite.

Tamen, la fokusiĝinta atento de la amaskomunikiloj generis publikecon por la ludo, kaj ĝi vendiĝis proksimume 80 000 kopioj, duoble pli ol *Bachelor Party* kaj *Beat 'Em & Eat 'Em*. Atari ricevis multajn plendojn pri la ludo kaj respondis provante procesi kontraŭ la kreintoj de la ludo. Stuart Keston, prezidanto de American Multiple Industries, deklaris: "*nia celo ne estas stimuli, nia celo estas amuzi* [...] *Kiam homoj ludas niajn ludojn, ni volas ke ili ridetu, ni volas ke ili ridu*." La dezajnisto de la ludo, Joel Martin, diris ke Custer estis "*alloganta*" la junulinon kaj ke ŝi estis "*volonta partoprenanto*".

## Recenzo
En 1988, la komputila revuo *Ahoy!* priskribis *Custer's Revenge* kiel "*insulton al komuna dececo*", kontraste kun pli modernaj kaj "*bongustaj*" plenkreskaj ludoj. *Electronic Gaming Monthly* rangigis ĝin kiel numero 9 en artikolo pri la "*20 plej malbonaj ludoj de ĉiuj tempoj*".

En 2008, profesoro Tom Keenan de la universitato de Kalgario citis "*la abomenan ludon Custer's Revenge*", 26 jarojn post ĝia eldono, en opinia artikolo pri la nunaj temoj de perforto en videoludoj por la gazeto *Calgary Herald*. Tiun saman jaron, la aŭstralia *PC Magazine* menciis la ludon kiel unu el la plej malbonaj ludoj iam kreitaj, dum Games.net rangigis la viktimon de Custer kiel kvinan en la listo de la dek "*plej perturbe seksaj''" ludkarakteroj. En 2010, Custer estis rangigita oka en la listo de la plej grandaj perversaĵoj en videoludoj fare de machinima.com. UGO.com rangigis ĝin kiel deka en la listo de la plej rasismaj videoludoj en historio en 2010, ankaŭ rangigante la generalon Custer de la ludo kiel la duan plej neseksan videoludan karakteron de ĉiuj tempoj en 2012.

## Referencoj 
## Eksteraj ligiloj 
* Custer's Revenge ĉe MobyGames ()
* Custer's Revenge ĉe AtariAge ()
* Custer's Revenge ĉe Atari Mania ()

Kategorio:Videoludoj aperintaj en 1982
Kategorio:Agadaj videoludoj
Kategorio:Erotikaj videoludoj
Kategorio:Vakeraj videoludoj
Kategorio:Videoludoj kreitaj en Usono
Kategorio:Videoludoj ludeblaj per Atari 2600